Ingeniørbataljonen

Ingeniørbataljonen er en  kampstøtteavdeling i den norske hæren. Bataljonen holder til i Skjold leir, samt Rena leir. Bataljonen er en del av Brigade Nord. 

Hovedoppgavene til ingeniørbataljonen har et bredt spekter innenfor mobilitet og antimobilitet – både til lands og til vanns, CBRN («chemical, biological, radiological and nuclear») ​og overlevelse. 

Oppgaver og oppdrag
Ingeniørbataljonen består av syv kompanier. Fem av dem er lokalisert i Skjold leir i Målselv kommune, mens de to andre er lokalisert i Rena leir. Avdelingen består av rundt 300 ansatte og 400 vernepliktige, og er utstyrt med både tungt pansret ingeniørmateriell og lettere upansret utstyr, i tillegg til amfibiekapasitet.

Bataljonen kan bygge broer, sprenge hindringer og flytte militære styrker med båter og ferjer. Avdelingen bidrar til overlevelse gjennom CBRN, bygging av dekningsrom og ildstillinger, samt utdanning av skarpskyttere og stormingeniører.

Ingeniørbataljonen stilte med et kompani i beredskap for NATO Response Force i 2016.

Bataljonen har deltatt i internasjonale operasjoner og har i de senere år operert i bla. Kosovo, Afghanistan, Irak, Tsjad og Mali.

 Støtteoppgaver 
Bataljonens funksjoner til støtte for Hæren og Forsvaret er som følger:
 Mobilitet: Oversetning (båt/ferge, brolegging), kommunikasjons-, mine- og hinderarbeid. Støtte egne styrkers fremrykking. 
 Anti-mobilitet: Miner, hinder og militære ødeleggelser. Hindre fiendens fremrykking. 
 Overlevelse: Beskyttelse, fortifikasjon og kamuflasjearbeid. 
 Generell ingeniør: Bygg og anlegg, sprenging, forlegning og leirarbeid. 
 CBRN og miljøvern: Søk, påvisning, rens, rapportering, varsling av kjemisk, biologisk og radioaktiv forurensning.

Historie
Avdelingen startet som et ingeniørkompani i Brigaden i Nord-Norge i 1953. I 1987 ble flere ingeniøravdelinger samlet og dannet bataljonen i sin nåværende form.

I 1986 døde 16 av soldatene i et snøskred i Vassdal-ulykken.

Under redningsarbeidet etter leirskredet i Gjerdrum i desember 2020 leverte bataljonen betydelige bidrag ved å støtte med personell og materiell.

 Organisering 
Ingeniørbataljonen består av 7 kompanier:

 Bataljonstab Ledelse og stabsoffiserer med ansvar innenfor personellforvaltning, etterretning & sikkerhetstjeneste, operasjoner og utdanning, forsyning og vedlikehold, sambandstjeneste og økonomistyring. Pansret ingeniørkompani 1 Panserbataljonens ingeniørspesifikke kampstøtte: Fasilitere for lendefremkommelighet gjennom f.eks. markforsterkning, skoging, rekognosering av lendet og marsjvei. Bataljonen sørger også for gjennombrytning av sperringer og hindre, opprettelse av sperringer og hindre. Delprofesjonalisert. Pansret ingeniørkompani 2 2. bataljons ingeniørspesifikke kampstøtte. Oppsatt på CV9030N. Pansret ingeniørkompani 3 Telemark Bataljons ingeniørspesifikke kampstøttehttps://ingeniorsoldaten.no/wp-content/uploads/2021/06/2201222_Emag_Ingeni_rsoldaten-1.pdf. Profesjonell avdeling, bestående av vervede mannskaper og er på beredskap i Hærens hurtige reaksjonsstyrke. Ingeniørkompani 4 Kampstøtte og oversettingskapasiteter. Ingeniørkompani 5 Konstruksjon av infrastruktur, base etablering og terminering. Profesjonell avdeling på beredskap i Hærens hurtige reaksjonsstyrke. Ingeniørkompani 6Støttekompani innad i bataljonen både med mekanikere og samband CBRN-kompanietRekognosering av akser og punkter for monitorering av CBRN-trusler.

Materiell
Broleggingsutstyr
Oversettingsbåter og materiell
Mine- og eksplosivryddingsmateriell
Pansrede og upansrede anleggsmaskiner
CBRN-verne og –rensemateriell
Pansret ingeniørmateriell

 Referanser 

Eksterne lenker
«Etter raset i Vassdalen. Minnebok for 2. tr. INGKP/N»
Ingeniørbataljonen på forsvaret.no 
Store norske leksikon

Kategori:Brigade Nord
Kategori:Ingeniørtropper